
Ki vagyok én? Avagy hogyan befolyásolja a személyiségtípus a Z generáció TikTok fogyasztási szokásait?

A Z generáció szocializációjának fő mozgatórugója, a másokkal való online interakció és
kapcsolattartás. A 14-27 éves korosztály hajlamosabb az online közösségi média platformokat
előnyben részesíteni és fontos számukra, hogy nem csak a való életben, de az online jelenlétben
is pozitív visszajelzéseket kapjanak. A közösségi média platformok közül népszerű vált TikTok
alkalmazás lehetővé teszi számukra a rövid formátumú videók létrehozását és megosztását,
ezzel generálva a kapcsolataik visszajelzéseit. Egy kutatás szerint a közösségi média
felhasználói főleg a közösségi interakció céljából fogyasztják és nézik a TikTokot és a
felhasználók, valamint a használati szokásaik között nem található személyiségalapú
különbség.
Első lépésként irodalomelemzést végeztem az eddigi kutatási területekre, alkalmazott
módszerekre és célcsoportokra vonatkozóan. Ezt követően primer kutatás keretein belül
kvalitatív kutatást végeztem, ahol a célcsoport a 14-27 év közötti TikTok felhasználók voltak.
A csoportok kialakításánál külön csoportba kerültek a TikTokra regisztrált, de oda tartalmat
nem posztolók, és a szintén regisztrált, de tartalom megosztást is alkalmazó válaszadók. A
csoportinterjú célja a TikTokot böngésző és regisztrált, valamint a TikTokra posztoló és
regisztrált felhasználók motivációjának megértése és fogyasztási szokásainak minél alaposabb
megismerése volt. Kvalitatív kutatás eredményeire építve online kérdőív kitöltést végeztem,
korábbi kutatások validált mérőeszközei segítségével. Eredményekből megállapítható, hogy a
regisztrált, de TikTokra nem posztoló felhasználók tudatosabb közösségi média használatot
folytatnak, valamint a TikTokra rendszeresen posztolók elveszítik időérzéküket a TikTok felület
böngészése közben.
Kutatási eredményeim hozzájárulnak ahhoz, hogy a TikTok közösségi média fogyasztók és a
Big Five személyiségtípusok között van-e összefüggés. Kutatásom során célom meghatározni,
hogy a FoMO jelensége vagy a személyiségtípus befolyásolja-e jobban a Z generáció TikTok
fogyasztási szokásait.



